બેઠકમાં હાજર નર્મદા બંધ અસરગ્રસ્ત સમાજ સેવા મંડળ પ્રમુખ જીકુ તડવીએ જણાવ્યું હતું કે અમે વિકાસ માટે જમીનો આપી છે તો વિકાસ થવો જ જોઈએ.સ્ટેચ્યુ ઓફ યુનિટી યોજનાની શરૂઆતમાં વિરોધ કેમ કોઈએ ન કર્યો અને હવે ૧૮૨ મીટર ઊંચી પ્રતિમા બની ગઈ ત્યારે જ વિરોધ શા માટે. નર્મદા અસરગ્રસ્ત વસાહતોના સંગઠનને કોઈનો વિરોધ નથી, પૂતળા બાળવાથી લાભ નથી મળવાના.કેટલાક લોકો ગાંધીજીના માર્ગનું નામ વટાવે છે. ૩૧મી ઓક્ટોબરના સ્ટેચ્યુ ઓફ યુનિટીના વિરોધમાં અમે નથી જોડાવાના અમે બંધનું એલાન નથી આપ્યું, જે અમુક લોકો અમારા સંગઠન માંથી નીકળી ગયા છે એ લોકો જ વિરોધ કરે છે. થોડા લોકો પોતાનો રાજકીય રોટલો શેકવા અમારા અમુક આગેવાનોને ખભે બંદૂક મૂકે છે,ભલે સરકારે અમારી માંગણીઓ થોડી મોડી સ્વીકારી પણ અમને સરકારની આ ફોર્મ્યુલાથી સંતોષ છે.